b'\n_START_ARTICLE_\nS\xc3\xa6dingestenen\n_START_PARAGRAPH_\nS\xc3\xa6dingestenen er en dansk runesten, der blev fundet p\xc3\xa5 en mark ved S\xc3\xa6dinge p\xc3\xa5 Lolland i forbindelse med en pl\xc3\xb8jning i 1854. Stenen var i ni dele, der l\xc3\xa5 spredt n\xc3\xa6r et gammelt vadested. Runerne blev derfor ikke opdaget med det samme. Den \xc3\xb8verste del af stenen mangler, og teksten er derfor ikke komplet.  Stenen er dateret til at v\xc3\xa6re rejst mellem 970 og 1020._NEWLINE_Thyra lod g\xc3\xb8re denne sten ... Krog, sin \xc3\xa6gtemand, men han var [dengang](?) den aller st\xc3\xa6rkeste(?) af alle s\xc3\xa6rsveere og syddaner. "Kval" \xc3\xa5d(?) h\xc3\xb8vdingen/ham, den bedste af nordm\xc3\xa6nd/nordboere. Han var da s\xc3\xa6rsveernes bane/\xc3\xa5g._NEWLINE_Stenen er i dag udstillet p\xc3\xa5 Stiftsmuseet Maribo, der er en del af Museum Lolland-Falster.'